|  |  |  |
| --- | --- | --- |
| Hr | **EUROPSKI POLJOPRIVREDNI FOND ZA RURALNI RAZVOJ EUROPA ULAŽE U RURALNA PODRUČJA** | EU |

 **MJERA 16.1.2.** **OPERATIVNE SKUPINE**

|  |  |
| --- | --- |
| **Projekt: Mogućnost korištenja digestata iz bioplinskog postrojenja kao gnojiva i poboljšivača tla (DIGIP)** |  |

**Mjera 16, Podmjera 16.1.“Potpora za osnivanje i rad operativnih skupina Europskog partnerstva za inovacije (EIP) za produktivnost i održivost“ – provedba tipa operacije 16.1.2. Operativne skupine**.

**Projekt:** **Mogućnost korištenja digestata iz bioplinskog postrojenja**

**kao gnojiva i poboljšivača tla**

Agencija za plaćanje u poljoprivredi, ribarstvu i ruralnom razvoju odobrila je financiranje projektne ideje „Mogućnost korištenja digestata iz bioplinskog postrojenja kao gnojiva i poboljšivača tla“ koja je prijavljena u sklopu Programa ruralnog razvoja, Mjere 16, Podmjere 16.1.“Potpora za osnivanje i rad operativnih skupina Europskog partnerstva za inovacije (EIP) za produktivnost i održivost“ – provedba tipa operacije 16.1.2. Operativne skupine.

**Odgovorna osoba Operativne skupine je Visoko gospodarsko učilište u Križevcima**, a partneri na projektu obiteljska poljoprivredna gospodarstva (OPG) s područja dvije jedinice lokalne samouprave, Općine Sveti Petar Orehovec i Općine Gradec koje su također partneri na projektu. Istraživanje će se provoditi na proizvodnim površinama partnera, OPG Siniša Glatki, OPG Mario Svečnjak, OPG Danijel Harča, OPG Dario Vukalović, OPG Sanja Šabijan i OPG Luka Sokol. Partner na projektu je i tvrtka Consultare d.o.o.

Voditeljica Projekta je dr. sc. Ivka Kvaternjak, prof. v. š.

Ukupan proračun projekta iznosi **1.374.789,88 HRK.** Projekt je sufinanciran sredstvima Europskog poljoprivrednog fonda za ruralni razvoj (EPFRR) u 100% iznosu prihvatljivih troškova. Predviđeno razdoblje trajanja projekta je 34 mjeseca.

**Sažetak projekta**

Korištenje digestata kao organskog gnojiva i poboljšivača tla puno se istražuje u zemljama Europske unije. Međutim, prema dostupnim podacima u Hrvatskoj takvih istraživanja gotovo da i nema. Zbog nedostatka istraživanja u Hrvatskoj o utjecaju digestata na značajke tla, prinos i kvalitetu prinosa prisutno je nepovjerenje kod poljoprivrednih proizvođača za korištenje digestata u gnojidbene svrhe. Poljoprivredna gospodarstva u blizini bioplinskih postrojenja koriste digestat, ali se uporaba digestata ne provodi na osnovi znanstveno utemeljenih preporuka, što može rezultirati različitim problemima u uzgoju kulture, ali i u okolišu, ili, s druge strane, u nedovoljnom korištenju potencijala koje digestat ima za poljoprivrednu proizvodnju.

**Ciljevi projekta su:** -utvrditi utjecaj digestata na fizikalna i kemijska svojstva tla

* utvrditi utjecaj digestata da dinamiku hraniva u tlu i dostupnost hraniva biljci
* utvrditi utjecaj digestata na prinos i kvalitetu poljoprivredne kulture
* utvrditi eventualni negativan utjecaj digestata na tlo i uzgajanu kulturu
* utvrditi gospodarsku isplativost primjene digestata

Istraživanjima u okviru Projekta stvorila bi se znanstvena i stručna osnova za korištenje digestata u poljoprivredi.

|  |  |  |
| --- | --- | --- |
| Hr | **EUROPSKI POLJOPRIVREDNI FOND ZA RURALNI RAZVOJ EUROPA ULAŽE U RURALNA PODRUČJA** | EU |
|  |  |  |  |
|  |  |  |